"דן תל אביב" – כשיוקרה ויופי נפגשים.
יש הרבה מלונות בתל אביב אבל אם בתשבץ תופיע לנו ההגדרה "מלון הפאר הראשון של תל אביב שמושך אליו שועי עולם", גם בלי להסתכל על התשבץ אנחנו יודעים שיש שם שתי אותיות, ושהתשובה היא "דן".
"דן תל אביב" הוא הוותיק ביותר מבין מלונות היוקרה בעיר, ומלון הפאר הראשון בישראל, והוא נושא בגאון את התארים הללו, כשהוא מארח אמנים בינלאומיים, דיפלומטים, נציגי מדינות ואצולה. ברשימת המתארחים ניתן למצוא בין השאר את ביל והילארי קלינטון, ליידי גאגא, להקת האבנים המתגלגלות, מייקל ג'קסון, מדונה ומי לא?
ואיך שומרים על המעמד הזה כל כך הרבה שנים? נראה שהמוטו הוא "תמיד לעשות את זה בצורה הטובה ביותר, ועוד קצת". איך עושים את זה?
ראשית המיקום – חוף הים של תל אביב, מרכז התיירות העיקרי בעיר, עם גישה נוחה לכל מקום. תוסיפו לזה רמת שירות מלכותית ותקבלו חוויה בלתי נשכחת.
אז איך מתחילים את החוויה? קודם כל בוחרים חדר שמתאים לנו ממבחר גדול של חדרים- מחדר סטנדרטי של עשרים מטרים רבועים שמתאים לשני אנשים, חדר דלוקס שמתאים לשלושה (ואחד הדברים שמצאו חן בעיני הכי הרבה- חלונות אטומים לרעש, כך שאפשר להחליט כמה מהעיר התוססת להכניס לחדר ומתי..), חדר סטודיו שגם הוא מתאים לשלושה אנשים, כולל חדר אורחים וחדר שינה , אפשרות למרפסת או אמבטיה נוספת וכניסה חופשית לטרקלין המלך דוד המפואר (מגיל 18 ומעלה, כך שאפשר לנוח, לעבוד, מה שרוצים), חדרי אקזקיוטיב עם נוף לים, חדרי משפחה שלחלקם יש אפילו ג'קוזי , וסוויטות שנעות מסוויטה לשלושה אנשים, דרך סוויטות דלוקס ואקזקיוטיב, סוויטת טראסה שכשמה כן היא- יש לה טראסה פרטית עם נוף לים, והסוויטות היוקרתיות ביותר- כמו הסוויטה הנשיאותית, והמלכותית, שכוללות שטח עצום, ג'קוזי, מכונת אספרסו, תחנות עגינה לאייפון ואייפד ובערך כל פינוק שאפשר להעלות על הדעת.
מה מצאתי בחדרים? בכל החדרים – לא משנה באיזה סוג חדר, יש מסכי LDC שמעבירים את שידורי הטלוויזיה בכבלים, מוצרי אמבט, כספת, מיני בר, עיתון לפי בקשה, ואיך אפשר בלי אינטרנט אלחוטי חופשי?
"טרקלין המלך דוד" הוא נקודת יוקרה נוספת- מקום מרווח מאד, שהיוקרה שלו גורמת למי שנמצא שם לדבר בחרישיות כדי לא להרוס את הקסם, (וכאמור הכניסה רק למבוגרים כך ששום דבר לא מפריע את השלווה). במקום יש עמדות מחשב, מקומות ישיבה רבים ונוחים, מטעמים שמתחלפים במשך היום לפי בוקר, צהרים או ערב, ובהחלט מסוגלים לסתום רעב שמקרקר ככה באמצע היום, ואיך אפשר בלי מבחר אלכוהולי גדול? המקום מתאים מאד לפגישות עסקים , כמו גם סתם לשבת לקרוא עיתון.
יש הרבה אפשרויות לאכול ולהנות מחוויה קולינרית עשירה ב"דן תל אביב". מסעדות הדגל הן "מסעדת הירקון 99" – מסעדת שף יוקרתית של השף עובד אלפיה- מסעדה בשרית כשרה ומשובחת במיוחד, ומסעדת "די ביסטרו" שהיא מסעדה חלבית כשרה, אבל יש לה בצהרים מזנון בשרי עשיר כחלק מהתפריט העסקי.
התארחתי ב"די ביסטרו" ולמדתי שבדיוק עכשיו מחדשים את התפריט , שמבוסס כמובן על חומרי גלם איכותיים וטריים . הופתעתי מהמחירים המאד אטרקטיביים – מנות ראשונות בסביבות ה40 שקלים, מנות עיקריות שהיקרה בהן היא 83 שקלים, וקינוחים ב33-35 שקלים לקינוח גדול שמספיק לשני אנשים, וכל זה עם היוקרה של "דן".
על כוס יין אדום משובח של "גמלא" הגיעו לשולחן קערית מרק בצל מחופה בעטיפת בצק שספגה את האדים והטעמים, ובמקביל שמרה על חום המרק, צלחת גבינות משובחות שהגיעו עם "טוסטונים" עשויים גבינה מותכת, פרי וכמובן ריבה כי אין כמו מריחת ריבה על גבינה חריפה, התוצאה היא עונג.
אחריהם הגיעו סלט קיסר גדול עם אנשובי וכמובן פרמזן, ומנה חמודה מאד (ונדיבה מאד!) של "פיש אנד צ'יפס" ברוטב רמולד. כרגע התפריט בהכנה ומובטחות עוד הרבה מנות עשירות ומעניינות. לקינוח מבין כל המתוקים המוצעים, בחרנו את המנה הכי שוקולדית שיש – שמכונה בפשטות "עוגת שוקולד" והיא בעצם סוג של פאדג' נימוח ועשיר.
למי שצריך לשלב עסקים והנאה – לאנשי עסקים יש שירותים רבים. כמובן האינטרנט האלחוטי, אבל גם בכל חדר יש חיבור לפקס, מודם ומחשב אישי, טרקלין המלך דוד לשוהים בחדרי האקזקיוטיב והסוויטות, ואפילו – וזה נראה לי הפינוק האולטימטיבי- אפשרות לשירות באטלר אישי שידאג לכל בקשה.
לילדים ישנו מועדון ה"דנילנד" כך שגם הם מסודרים.
וכשהילדים עסוקים, הגיע זמן שגם המבוגרים יתפנקו בעזרת טיפולים ועיסויים מיוחדים ומקצועיים שמוצעים בספא המפואר, ותמיד אפשר לקפוץ לאחת משתי הבריכות- החיצונית או הפנימית, שמאפשרת הנאה גם בימים קרירים יותר.
מבין המלונות בתל אביב – "מלון דן תל אביב" הוא שם דבר והוא בהחלט מצדיק זאת, ושווה בזמן ביקור שם לעצור ולבחון את התמונות שמראות כיצד מ"פנסיון קסה דן" המלון הפך לאבן שואבת לכל המי ומי.